Olly Mlamleli

**Sarah Matawana "Olly" Mlamleli** (o tshotswe ka 1957) ke mopolotiki wa Aforika Borwa yo o dirileng jaaka ratoropo wa Mmasepala wa Toropokgolo ya Mangaung go simolola ka Phatwe 2016 go fitlha ka Phatwe 2020. Leloko la African National Congress, o ne a dira jaaka Leloko la Lekgotla la Khuduthamaga le Tirisanommogo ya Lephatla la Huffattle (MEC) ka Tlhakole 2012 go fitlha ka Phatwe 2016. Ka 2020, Mlamleli o ne a tlosiwa mo setulong sa go nna Ratoropo wa Mangaung mme a tshwarwa ka ntlha ya konteraka e e neng e tsosa kganetsano ya asbestos e e neng e tswa mo nakong ya gagwe le MEC.

## Botshelo le tiro
Mlamleli o tshotswe ka 1957 kwa Viljoenskroon kwa  Orange Free State Province. O ne a ithuta kwa Mphohadi College kwa a neng a bona dikirii ya borutabana ka ngwaga wa 1976. O ne a tswelela go dira jaaka morutabana mme morago a tlhomiwa go nna mogokgo wa sekolo. O ne a bona dikirii ya Bachelor of Arts, ya Bachelors mo Thutong le ya masetase mo thutong a tlhomile mogopolo mo dikaong tsa thuto tsa United States le Japane. Ka 1996, o ne a thapiwa jaaka motsamaisi mo Lephateng la Thuto la Foreisetata. O ne a tlhophiwa go nna mokaedi mo Kantorong ya Maemo a Basadi ka 2001. Tonakgolo Beatrice Marshoff o ne a mo tlhoma go nna mogokaganyi wa Dithuso tsa Mafaratlhatlha tsa Mmasepala.

## Tiro ya sepolotiki
Mlamleli o tlhophilwe go nna Leloko la Lekgotla la Peomolao la Porofense ya Foreisetata ka 2009. Lekgotla la peomolao le mo  tlhopha jaaka modulasetilo wa komiti ya taolo ya kompone, merero ya setso le bonno jwa batho. Ka 2012, tonakgolo Ace Magashule o ne a mo tlhoma go nna MEC wa photefolio eo, a latelela Mamiki Qabathe.O ne a nna mo maemong ao morago ga ditlhophokakaretso tsa 2014.

Mlamleli o dirile jaaka modulasetulo wa porofense ya Liki ya Basadi ya Lekgotla la Bosetšhaba la Aforika.O tlhalosiwa jaaka mongwe yo o tsamaelanang le mokwaledi-kakaretso wa ANC le tonakgolo ya maloba Magashule.

## Boratoropo
Mlamleli o ne a tlhophiwa jaaka ntlhopheng wa ratoropo wa ANC wa Mmasepala wa Toropokgolo ya Mangaung. ANC e ne ya boloka bontsi jwa yone mo khanseleng mo ditlhophong tsa bommasepala tsa Phatwe 2016. Ka ntlha ya moo, o ne a tlhophiwa go nna ratoropo fa lekgotla le ne le kopana gape ka 18 Phatwe.O ne a nna ratoropo wa ntlha wa mosadi wa toropo.Moletlo wa go tlhomamisiwa ga gagwe o ne wa tshwarwa ka Lwetse.Mlamleli o ne a tlhomiwa go nna modulasetulo wa porofense ya SALGA ka Ngwanatsele 2016.

Ka nako ya fa a ne a le ratoropo, setheo sa go lekanya sa Moody's se ne sa isa maemo a mmasepala kwa B3 ka Phatwe 2019, ka go bolela gore tirelo ya mmasepala e ka nna ya phutlhama fa go sena tsereganyo ya ka bonako.  E ne ya fokodiwa gape go nna Caa1 ka Ferikgong 2020 ka ntlha ya matshwenyego a go tlhoka madi.ANC ya kgaolo e ne ya kopa gore a tlosiwe, le fa go ntse jalo popego ya porofense e ne ya mo sireletsa.

Puso ya porofense e beile mmasepala ka fa tlase ga tsamaiso ka Sedimonthole 2019.Mlamleli o ne a falotse patlo maikutlo a mabedi a  go tlhoka tshepo. Ka di  Phatwe e tlhola malatsi a le supa ka  2020, go ne ga tshwarwa ya boraro, e mo go yone makoko a kganetso a neng a bolela fa a tlositswe.Go ne ga nna le tiego ya ntlha ka ntlha ya go tlhaela ga quorum.Sebui Mxolisi Ashford o ne a itsise ka di Phatwe e tlhola malatsi a le lesome le bone  gore makhanselara a le masome a mararo le bongwe  a ne a tlhopha go batla maikutlo,ba le masome a mabedi le borobabobedi ba ne ba le kgatlhanong, fa ba le borobabongwe ba ne ba senya ditlhopho tsa bona, ka jalo ba tlosa Mlamleli jaaka ratoropo. Lebohang Masoetsa jaanong ke ratoropo yo o dirang tiro ya gagwe go fitlha khansele e kopana go tlhopha boeteledipele jo  boša.

## Go latofadiwa ka tlolomolao le go tshwarwa
Ka di 30 Lwetse 2020, maloko a lephatla la sepodisi sa Hawks mo Aforika Borwa a ne a tshwara Mlamleli ka ditatofatso tsa bosenyi tse di bakilweng ke konteraka e e neng e tsosa kganetsano ya asbestos e e neng ya dirwa ka nako ya fa a ne a le le MEC mme a tshwarwa kwa bokopanong bsa mapodisi sa Bainsvlei.Basekisiwa ba bangwe ba ga Mlameli le bone ba ne ba tla tshwarwa. Batho botlhe ba le supa ba ba latofaditsweng mo kgetsing ya bonweenwee jwa asbestos, go akaretsa le Mlamleli, ba ne ba newa sebaka sa bo emela tshekiso kwa ntle ga kgolegelo.

## Metswedi